**Styremøte Nordland Venstre 6.-7. mars 2015, Tromsø**

Fredag 06.03 kl 18:00 – 20:55

Lørdag 07.03 kl 12:00 – 13:00

**Tilstede:** Anja Johansen, Arne Ivar Mikalsen, Ida Johansen, Hilde Nystad, Gøran Rasmussen Åland, May Valle (fra kl 1830 fredag)

Valgkampsjef: Terje Cruickshank

**Forfall:** Jostein Toftebakk, Bjørg Helene Jenssen, Vilde Marie Ystmark (deltar på UV-arrangement i Tromsø i helga.)

*Leder åpnet møte med informasjon om Kjetil Dallands bortgang. Det vil bli minnemarkering under helgens LPN.*

**Godkjenning av innkalling og saksliste for styremøtet –** godkjent.

**Saksliste:**

**Sak 16/15 Evaluering av fylkesårsmøtet – *utsatt til neste møte***

* Gjennomgang av evaluering og innspill fra delegatene
* Tiltak og ideer for fylkesårsmøtet 2016

**Sak 17/15 Listestilling**

Gjennomgang av ståa i Nordland:

* Nesna: mangler topp og en del navn – navn sendt til VHO + May Valle ringer Svanhild Evjen.
* Ballangen: mangler fem navn og topp.
* Hemnes: Mangler et navn og topp.
* Saltdal og Fauske: Mangler topp. Fauske: Hilde Nystad sjekker opp med nominasjonskomitèen. Saltdal:
* Vega: mangler seks navn.
* Evenes: mangler fire navn. Vilde Ystmark sjekker en del navn.
* Leirfjord: mangler topp og en del navn.

Steigen er usikker. Styret med May Valle kontakter Steigen = store problemer med å få finne nok folk. En del går over til SV. Arne Ivar Mikalsen ringer Berit Woie Berg i Steigen.

Et alternativ der ingen vil stå som toppkandidat er ukumulert liste, eller alfabetisk liste.

Gøran Rasmussen Åland sjekker med lokallagsledere om liste er levert. Frist 1 uke.

**Sak 18/15 Økonomi**

* Gjennomgang av økonomisk status pr. dato v/kassereren – **utgår**.
* Utgifter LPN i mars, LPN i juni:

Nordland Venstre får mindre tilskudd pr deltaker til LPN i Troms. Tilskuddet er tatt ned etter lav deltakelse på LPN i Bodø i mars-14. Vi får 50.000,- trodde vi skulle få 70.000,-

35 deltakere fra Nordland deltar i Tromsø, mange nye.

* Vedtak: Styret dekker kostnad for middag fredag og lørdag for styremedlemmene, jmfr tidligere møter.

Styret søker VHO om dekking av faktiske utgifter for LPN mars-15, eventuelt øker vi egenandel for LPN i Bodø i juni. Dialog med VHO om dette er allerede i gang.

**Sak 19/15 Valgkampplan**

* Gjennomgang av valgkampplan v/Gøran Rasmussen Åland

Vedtak: Styret i Nordland Venstre vedtar valgkampplanen med mål om 3 representanter og 6 % oppslutning.

Info til lokallag om valgkampen, om brosjyre og om valgkampstøtte, sendes ut.

**Sak 20/15 Nye nettsider**

* Infosak. Demonstrasjon for styret v/Gøran Rasmussen Åland

Møtet hevet fredag kl 20:55.

**Sak 21/15 Samferdsel - utsatt**

* Debattsak. Styret har fått innspill fra Ingrid Bay-Larsen (Bodø V); spørsmålet er: er dette en sak for Nordland V å engasjere seg i: <http://www.tu.no/samferdsel/2014/12/08/norge-kan-etablere-verdens-mest-effektive-og-miljovennlige-kystfart>

**Sak 22/15 Årshjul/kalender**

* Jobbes videre med av leder og sekretær.

**Sak 23/15** **Praktisk i forbindelse med Kjetil Dallands bortgang.**

I forbindelse med Kjetil Dallands bortgang, finner styret det naturlig å stryke navnet hans fra fylkesvalgslisten.

Ny kasserer må velges blant styrets medlemmer. Jostein Toftebakk overtar kasserervervet i tillegg til å være politisk nestleder.

Etter dialog med styreleder har Arild Dahlheim orientert om at han ikke ønsker å rykke opp fra 1.varaplass til fast plass i styret. Dahlheim har søkt permisjon fra vervet som 1.vara i styret til Nordland Venstre fra dato 07.03.2015 fram til valg på nytt styre i 2016. Ida Johnsen rykker dermed opp som fast styremedlem.

Vedtak: Jostein Toftebakk er ny kasserer fram til neste årsmøte. Arild Dahlheim innvilges permisjon, Ida Johnsen rykker opp som fast representant.

**Sak 24/15 Oppfølging av uttalelser fra årsmøtet.**

**Forslag til landsmøteuttalelser.**

*Fiskeriuttalelsen* er sendt inn som forslag til landsmøteuttalelse. Saken ble sendt ut til samtlige fylkeslag. Møre og Romsdal støtter uttalelsen som medforslagsstillere. Sogn og Fjordane ønsker en endring. Sør-Trøndelag skal diskutere saken i løpet av kort tid. Avventer svar fra øvrige fylkeslag.

Uttalelsen om fiskeri er igjen aktuell i forbindelse med saken fra abcnyheter: <http://www.abcnyheter.no/nyheter/2015/03/06/219428/regjeringen-gir-rokke-frie-hender-til-nedbygging-i-nord>

Vi sender ut en pressemelding til regionavisene, DN, fiskeribladet,

- *Kompetansearbeidsplasser ut i distriktet:*

sendt til landsmøtet som forslag til uttalelse.

Fylkestinget vedtok denne enstemmig i februar

- *Fiskeripolitisk utvalg:*

Innstilt av generalsekretæren til landsstyret:

Forslag til vedtak fra generalsekretæren:

1.  Landsstyret peker ut et av landsstyrets medlemmer som leder for et selvstyrt utvalg for politikk på marin sektor. Lederen har ansvar for å sette ned et kompetent og mest mulig representativt utvalg som skal utarbeide innspill til en helhetlig politikk for marin sektor, som del av arbeidet med innspill til stortingsvalgprogrammet. Utvalget skal invitere stortingsgruppa til å delta i arbeidet.

2.  Utvalget får midler til ett fysisk møte.

Følges opp av Anja Johansen og Arne Ivar Mikalsen i landstyremøtet i mars. Nordland ønsker å lede dette arbeidet.

Det vurderes om man skal bruke midler fra fylkestingsgruppa til dette arbeidet. Til utredninger og reiser.

*Øvrige uttalelser oversendt styret:*

Nei til salg av statsgrunn – Nordland Venstre oversender uttalelsen til stortingsgruppa. Styret tar saken opp til debatt igjen når den kommer opp i stortinget.

Nei til søndasgåpne butikker – selv om flere i styret støtter innholdet mener vi at det går i mot eget stortingsvalgprogram. Vi oppfordrer lokallagene til å fatte egne vedtak i denne saken, i tråd med at dette skal avgjøres i kommunene.

Akuttberedskap ved sykehus- allerede brukt i lokalaviser. Uttalelsen er i tråd med Venstres program. Vi oppfordrer medlemmene våre til å bruke uttalelsen fra landsstyret i desember.

**Sak 25/15** **Videre programarbeid**

Oppfølging etter årsmøtet gjenstår. Bør være klart så fort som mulig. Styret har fullmakt til å forfatte kapittel om skole og forskning. Arne Ivar Mikalsen kontakter Frode Bjørgo, Ingrid Bay Larssen og Hans Nordgård.

Språkvask: Anja Johansen ansvarlig.

Mål er å være ferdig innen påske. Meningsinnholdet kan brukes slik det foreligger i dag.